Արդյո՞ք այդ քաղաքական դպրոցի ունկնդիրներին ներկայացվում է Անդրանիկ Մարգարյանի, որպես քաղաքական գործչի իրական կերպարը։ Այն, որ այդ գործիչը 1992թ․ ՀՀԿ-ի հիմնադիր Աշոտ Նավասարդյանի նախաձեռնությամբ, ՀԴԿ-ի հետ համատեղ մասնակցում էր ՀՀ նախագահ Լևոն Տեր-Պետրոսյանի հրաժարականը պահանջող ստորագրահավաքին։ Ապա 1995թ․ ՀՀԿ-ն անդամակցեց նույն Լևոն Տեր-Պետրոսյանի կողմից ստեղծված Հանրապետություն դաշինքին և Անդրանիկ Մարգարյանը դարձավ պատգամավոր։ 1998թ․ Անդրանիկ Մարգարյանը «քցեց» թագավոր Լևոնին (ձևակերպումը Աշոտ Նավասարդյանի,1996 թ․) և դարձավ երկրապահ, 2000 թ․ նա հերթական քաղաքական ճկունությունը ցուցաբերեց` այս անգամ «քցելով» Միասնություն դաշինքի գործընկերներին, դառնալով ՀՀ վարչապետ։ Վարչապետության տարիներին բակում գարեջուր խմող գործիչը դարձավ դոլարային միլիոնատեր` տղային էլ դարձնելով Ավանի թաղապետ։